GN-0000 ดับเบิ้ลโอกันดั้ม

* ด้านหน้า
* ด้านหลัง
* กันดั้ม MS มูฟวี่ไฟล์

**GN-0000 ดับเบิ้ลโอกันดั้ม** (อังกฤษ: 00 Gundam ญี่ปุ่น: 00ガンダム โรมาจิ: *Daburu Ō gundamu*) เป็นกันดั้มรุ่นที่ 4 และเป็นหุ่นรุ่นสืบทอดของ GN-001 กันดั้มเอ็กเซีย ขับโดยเซ็ตสึนะ เอฟ เซย์เอย์ สามารถด็อคกิ้งเข้ากับ GNR-010 โอไรเซอร์กลายเป็น GN-0000+GNR-010 ดับเบิ้ลโอไรเซอร์

## เทคโนโลยีและความสามารถในการต่อสู้

ในฐานะที่เป็นกันดั้มรุ่นที่ 4 เพียงหนึ่งเดียวของของเซเลสเชียลบีอิ้ง ดับเบิ้ลโอกันดั้มมีความสามารถเหนือกว่ารุ่นก่อนๆ อย่างมหาศาล โดยเฉพาะอย่างยิ่ง GN ไดรฟ์ และระบบใหม่อย่าง "ทวินไดรฟ์ซิสเต็ม" ซึ่งใช้ GN ไดรฟ์ถึงสองเตาที่มีคุณสมบัติการซิงโครเพื่อเพิ่มอัตราการผลิตอนุภาค GN แบบยกกำลัง

เช่นเดียวกับกันดั้มรุ่นที่ 3.5 ของเซเลสเชียลบีอิ้ง ดับเบิ้ลโอดูเหมือนจะใช้ระบบลำเลียงอนุภาค GN ผ่านเฟรมโดยตรงแทน GN เคเบิ้ล/GN พาวเวอร์ไลน์สีม่วงที่ใช้โดยกันดั้มรุ่นที่ 3 ซึ่งนำมาใช้จากซีรีส์ GN-X เสาอากาศที่กระดูกไหปลาร้าของโมบิลสูทที่ใช้สำหรับการควบคุมอนุภาคถูกย่อขนาดและย้ายไปเป็น V-fin อีกตัวบนศีรษะแทน สิ่งนี้ทำเพื่อป้องกันไม่ให้เสาอากาศรบกวนการเคลื่อนไหวทางกายภาพของ GN ไดรฟ์ เสาอากาศบนหน้าอกที่ฮัทช์ของห้องนักบินถูกสร้างขึ้นเพื่อรองรับแทน

ตำแหน่งของ GN ไดรฟ์ของดับเบิ้ลโอได้รับอิทธิพลจากข้อมูลการทำงานของ GN-XXX กันดั้มราซิเอลและได้รับการออกแบบมาโดยเฉพาะเพื่อใช้ฟังก์ชันที่ได้เปรียบตามตำแหน่ง เมื่อหันไปข้างหน้า การปล่อยอนุภาคของ GN ไดรฟ์จะใช้เพื่อสร้าง GN ฟิลด์สำหรับการป้องกัน ทำให้ดับเบิ้ลโอสามารถบล็อกการโจมตีได้ เมื่อวางตรงด้านข้าง GN ไดรฟ์จะเพิ่มความสามารถในการบังคับทิศทางของหุ่นอย่างมาก ดังนั้นดับเบิ้ลโอจึงสามารถเคลื่อนตัวไปรอบๆ ผ่านสนามรบได้อย่างรวดเร็วและมีคล่องแคล่ว และเมื่อ GN ไดรฟ์ทั้งสองหันไปที่ด้านหลังโดยตรง พวกเขาสามารถทุ่มเทให้กับแรงขับและการเร่งความเร็วได้

## อาวุธที่ติดตั้ง

* **GN ซอร์ด II** - อาวุธหลักของดับเบิ้ลโอที่พัฒนาต่อจาก GN ซอร์ดของเอ็กเซีย ในซอร์ดโหมดภายนอกจะเป็นเพียงดาบทั่วไป แม้จะไม่มีความคมเหมือนรุ่นแรก แต่ก็มีพลังโจมตีในระดับที่สูง สามารถเปลี่ยนเป็นไรเฟิลโหมด โดยใบมีดจะหมุนจากด้ามและหมุนบนแกนยาว ลำกล้องและด้ามจับจะยื่นออกมา มีพลังการโจมตีที่รุนแรง ดาบทั้งสองเล่มสามารถเชื่อมต่อด้ามดาบกันเป็นดาบสองด้าน และสามารถใช้คู่กับ GN ชิลด์ได้อีกด้วย นับเป็นอุปกรณ์ที่พลิกแพลงได้หลากหลาย คาดว่า GN ซอร์ด II ยังมีความสามารถในการทะลวง GN ฟิลด์ได้เหมือนรุ่นแรก

* **GN ชิลด์** - โล่ป้องกันที่ดัดแปลงมาจาก GN ชิลด์ของเอ็กเซีย สามารถแยกออกเป็นสองส่วนหรือว่าประกอบเป็นชิ้นเดียวก็ได้ โล่จะติดตั้งไว้ใกล้กับ GN ไดรฟ์เมื่อแยกออกเป็นสองส่วน และถือไว้เมื่อประกอบเป็นชิ้นเดียว ที่ปลายโล่มีความคมและสามารถติดเข้ากับ GN ซอร์ด II เพื่อเพิ่มพลังโจมตี

* **GN บีมเซเบอร์** - อาวุธระยะประชิดที่ปล่อยใบมีดบีมที่ทำจากอนุภาค GN มีพลังการทำลายในระดับที่สูงมาก สามารถตัดโมบิลสูทออกเป็นสองท่อนได้ในการฟันเพียงครั้งเดียว บีมเซเบอร์คู่หนึ่งถูกเก็บไว้ที่ด้านหลังของเกราะดระโปรงของดับเบิ้ลโอ

## ระบบที่ติดตั้ง

* **ทวินไดรฟ์ซิสเต็ม** - ระบบพิเศษที่ใช้การซิงโครไนซ์กันของ GN ไดรฟ์ 2 เตาที่มีคุณสมบัติความเข้ากันได้ (ไม่มีรายละเอียด) เพื่อสร้างอัตราการผลิตอนุภาคแบบยกกำลัง ทฤษฎีพื้นฐานของระบบนี้ถูกพัฒนาโดยอิโอเลีย เชนเบิร์กเมื่อ 200 ปีก่อนละถูกปลดล็อคจากแบล็คบ็อกซ์ของ GN ไดรฟ์ของแท้พร้อมๆ กับแทรนซั่มซิสเต็ม

* **แทรนซั่มซิสเต็ม** - ระบบพิเศษที่ถูกพัฒนาขึ้นโดยอิโอเลีย เชนเบิร์ก ระบบนี้จะช่วยปลดปล่อยความสามารถทั้งหมดของ GN ไดรฟ์โดยการเร่งอัตราผลิตอนุภาค GN ให้ถึงขีดสุด ทำให้มีพลังโจมตี พลังป้องกัน ความเร็ว รวมถึงสเปคพื้นฐานเพิ่มขึ้นเป็นสามเท่า (สำหรับดับเบิ้ลโอคือพลังโจมตีและความคล่องตัวเพิ่มขึ้น) นอกจากนี้โมบิลสูทจะเรืองแสงเป็นสีแดงและเกิดภาพติดตาขณะเคลื่อนไหว แต่จากความยังไม่เสถียรของทวินไดรฟ์ซิสเต็ม ทำให้แทรนซั่มอาจเกิดการโอเวอร์โหลด หรือในสถานการณ์ที่เลวร้ายกว่านั้นคือ GN ไดรฟ์อาจเกิดความเสียหายที่ไม่สามารถแก้ไขได้หรือถูกทำลาย จากความกังวลทางกลไกดังกล่าว เอียน วาสตี้จึงไม่แนะนำให้ใช้แทรนซั่มจนกว่าจะแก้ไขภาวะแทรกซ้อนของระบบ ในที่สุดดับเบิ้ลโอก็มีวิธีรักษาความสเถียรโดยใช้ GNR-010 โอไรเซอร์เป็นตัวควบคุม

* **GN ฟิลด์** - ดับเบิ้ลโอสามารถสร้างสิ่งที่คล้ายกับ GN ฟิลด์ขึ้นมาเป็นบริเวณเล็กๆ เพื่อป้องกันโดยการปล่อยอนุภาค GN ความหนาแน่นสูงออกมาจาก GN ไดรฟ์ทั้งสองเตา ฟังก์ชั่นนี้จะกลายเป็น GN ฟิลด์แบบสมบูรณ์เมื่อติดตั้ง GNR-010 โอไรเซอร์

## แกลเลอรี่

### กันพลา

HG00 1/144 GN-0000 ดับเบิ้ลโอกันดั้ม1/100 GN-0000 ดับเบิ้ลโอกันดั้มSD EX-Standard GN-0000 ดับเบิ้ลโอกันดั้มSD BB Senshi GN-0000 ดับเบิ้ลโอกันดั้ม

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/tv (เว็บไซต์อย่างเป็นทางการ)
* วิกิพีเดีย